laion/Wikipedia-Exotic huggingface dataset:
ויוה זפאטה!

ויוה זפאטה! (באנגלית: !Viva Zapata) הוא סרט קולנוע אמריקאי משנת 1952 בבימויו של איליה קזאן עם תסריט של ג'ון סטיינבק המתאר את חייו של המנהיג המקסיקני אמיליאנו זפאטה במהפכה המקסיקנית מ-1910 לערך עד להירצחו ב-1919. התסריט אינו משרטט את דמותו ההיסטורית של זפאטה בדיוק היסטורי. סטיינבק מתאר אותו כאנאלפבית שביקש מאשתו שתלמד אותו לקרא בעוד שלמעשה ידוע שהוא קיבל חינוך בילדותו. הוא מתאר אותו כמנהיג שוויתר על מנעמי השלטון כדי לעזור לאחיו האיכרים המדוכאים ומנציח את הדמות המוערצת עד היום במקסיקו. גם רצף האירועים ההיסטוריים אינו מדויק והוא פרי רוחו של סטיינבק. קבוצת איכרים ממחוז מורלוס מתקבלת אצל הדיקטטור פורפיריו דיאס השולט במקסיקו כבר 34 שנים. הם מגישים לו מחאה על כך שנושלו מאדמותיהם על ידי בעלי הון ומבקשים אותה בחזרה בראשם עומד אמיליאנו זפאטה (מרלון ברנדו). דיאז פוטר אותם בלא כלום ומשלח אותם לביתם. האיכרים חוזרים לביתם, הורסים את הגדר המונעת מהם לעבד את אדמותיהם ומותקפים. זפאטה נעצר ומובל למאסר כשהוא קשור בצוארו ונגרר על ידי סוס. בדרך מתקיפים איכרים את השיירה ומשחררים את זפאטה. זפאטה מוליך את המרד נגד השלטון המרכזי יחד עם אחיו אופימיו (אנתוני קווין). הם מצליחים לכבוש שטחים נרחבים בדרום. הצבא בפיקודו של ויקטוריאנו ורטה תופס את השלטון. דיאז בורח ממקסיקו ובמקומו ממונה פרנסיסקו מדרו. זפאטה מוכתר על ידי חייליו ל"גנרל" ונישא לג'וספה (ג'ין פיטרס) שאביה סירב מקודם לתת אותה לאיכר עני ובור כזפאטה. זפאטה מבקש ממדרו להחזיר לאיכרים את אדמתם אך מדרו מציע לו במקום זאת אחוזה גדולה ואמר שתהליך החזרת האדמות הוא ממושך ועליו להתבצע רק באופן חוקי. זפאטה עוזב בזעם לכפרו וממשיך את המרד. לבסוף נרצח מדרו על ידי ורטה שתפס את השלטון. פנצ'ו וייה פולש מצפון וזפאטה מנצח מדרום, ורטה בורח ממקסיקו ופנצ'ו וייה מציע לזפאטה להיות נשיא. זפאטה מקבל בלשכת הנשיא משלחת איכרים ממחוזו המתלוננים כי אחיו גזל את אדמתם ושכב עם נשותיהם. בתחילה מתייחס אליהם זפאטה בזלזול אך מיד הוא מרגיש שהוא מתנהג כלפיהם כמו דיאז. הוא נוטל את רובהו ומגיע למחוז מורלוס. שם הוא מוצא את אחיו שיכור המכריז כי כעת לאחר שנלחם מגיע לו גם ליהנות מהחיים. בהוראת זפאטה הוא מוצא להורג. המלחמה נמשכת, זפאטה תשוש וחסר תחמושת. קולונל מודיע שערק מצבא הממשלה עם חטיבתו ורוצה להצטרף לצבאו של זפאטה עם כל הנשק הרב שיש לו. ג'וספה מזהירה את זפאטה שלא ילך כי זה מארב אך הוא אומר שאין לו ברירה כי אין לו במה להילחם. זפאטה מגיע למבצר ומתקבל בחיבוק על ידי הקולונל המציע לו במתנה סוס לבן. זפאטה ניגש לסוס אך הוא מחוסל על ידי חיילים המופיעים על הגג וגופתו מוטלת במרכז כפרו. פרס אוסקר: אנתוני קווין זכה בפרס אוסקר לשחקן המשנה הטוב ביותר לשנת 1952 הסרט היה מועמד ל: פרס אוסקר לשחקן הטוב ביותר - מרלון ברנדו פרס אוסקר לתסריט המקורי הטוב ביותר - ג'ון סטיינבק פרס אוסקר לפסקול - אדוארד נורת' פרס אוסקר לעיצוב האמנותי פרס באפט"א לקולנוע: מרלון ברנדו זכה בפרס השחקן הזר הטוב ביותר לשנת 1953 פסטיבל הקולנוע בקאן לשנת 1952: השחקן הטוב ביותר - מרלון ברנדו מדיה וקבצים בנושא ויוה זפאטה! בוויקישיתוף "ויוה זפאטה!", במסד הנתונים הקולנועיים IMDb (באנגלית) "ויוה זפאטה!", באתר נטפליקס "ויוה זפאטה!", באתר AllMovie (באנגלית) "ויוה זפאטה!", באתר Rotten Tomatoes (באנגלית) "ויוה זפאטה!", באתר אידיבי "ויוה זפאטה!", באתר דיסני+ סרטים (באנגלית) "ויוה זפאטה!", במסד הנתונים הקולנועיים KinoPoisk (ברוסית) קדימון לסרט ויוה זפאטה!, באתר יוטיוב
טורבו

האם התכוונתם ל... מגדש טורבו – מערכת לדחיסת אוויר בלחץ גבוה למנוע בעירה פנימית. כפתור טורבו – כפתור שהיה נפוץ במחשבים ביתיים ומטרתו הייתה להאט את מהירות המעבד. מצית טורבו – מצת גז טורבו (סרט) – סרט אנימציה ממוחשבת של חברת דרימוורקס שהופץ על ידי חברת פוקס המאה ה-20. טורבו (סוג חילזון) – סוג טקסונומי של חילזון ימי. טורבו (קולומביה) – עיר נמל מדיה וקבצים בנושא טורבו בוויקישיתוף
גולנארה סאמיטובה

גולנארה יסקנדרובנה סאמיטובה-גלקינה (ברוסית: Гульнара Искандеровна Самитова-Галкина; בטאטרית: Гөлнара Искәндәр кызы Самитова-Галкина‏; נולדה ב-9 ביולי 1978) היא אתלטית רוסיה בעברה. היא אלופה אולימפית ושיאנית העולם לשעבר בריצת 3000 מטר מכשולים, בעלת מדליית ארד באליפות העולם באולם בריצת 1500 מטר ופעמיים אלופת רוסיה בריצת 5000 מטר. סאמיטובה נולדה בנברז'יניה צ'לני, טטרסטן. היא בעלת שורשים טטריים ורוסיים כאחד. בתחרות שנערכה בטולה, רוסיה ב-10 באוגוסט 2003 קבעה סאמיטובה בריצת 3,000 מטר מכשולים שיא עולם חדש של 9:08.33 דקות, שיפור לשיא העולם בן השנה של אלסיה טורובה מבלארוס (9:16.51 דקות). שלושה שבועות לאחר מכן, באליפות העולם שנערכה בפריז, צרפת ב-30 באוגוסט היא סיימה במקום שביעי בריצת 5,000 מטר בתוצאה של 14:54.38 דקות. באליפות העולם באתלטיקה באולם שנערכה בבודפשט, הונגריה ב-6 במרץ 2004 זכתה סאמיטובה במדליית ארד בריצת 1,500 מטר בתוצאה של 4:08.26 דקות. בתחרות שנערכה בהרקליון, כרתים ב-4 ביולי אותה שנה היא שיפרה את שיאה העולמי בריצת 3,000 מטר מכשולים והעמידה אותו על תוצאה של 9:01:59 דקות. חודש וחצי לאחר מכן, באולימפיאדת אתונה (2004) היא סיימה במקום שישי בריצת 5,000 מטר בתוצאה של 15:02.30 דקות. באליפות העולם שנערכה באוסקה, יפן ב-27 באוגוסט 2007 סיימה סאמיטובה במקום שביעי בריצת 3,000 מטר מכשולים בתוצאה של 9:30.24 דקות. באולימפיאדת בייג'ינג (2008) זכתה סאמיטובה במדליית זהב בריצת 3,000 מטר מכשולים בשיא עולם חדש של 8:58:81 דקות, לפני יוניס ג'פקוריר מקניה (9:07.41 דקות) ויקטרינה וולקובה בת ארצה (9:07.64 דקות) ובכך הייתה לאתלטית הראשונה בהיסטוריה ששברה את מחסום 9 הדקות בריצה זו. נוסף לכך, היא סיימה במקום 12 בריצת 5,000 מטר בתוצאה של 15:56.97 דקות. בשלב המוקדמות היא קבעה תוצאה של 15:11.46 דקות. באליפות העולם שנערכה בברלין, גרמניה ב-17 באוגוסט 2009 סיימה סאמיטובה במקום רביעי בריצת 3,000 מטר מכשולים בתוצאה של 9:11.09 דקות. באולימפיאדת לונדון (2012) סיימה סאמיטובה במקום 15 לאחר שלא הצליחה לסיים את ריצת 3,000 מטר מכשולים בשלב הגמר ולא הצליחה להגן על תוארה. בשלב המוקדמות היא קבעה תוצאה של 9:28.76 דקות. ריצת 800 מטר: 2:00.29 דקות (2009) ריצת 1500 מטר: 4:01.29 דקות (2004) ריצת מייל: 4:20.23 דקות (2007) ריצת 3000 מטר - 8:42.96 דקות (2008) ריצת 3000 מטר מכשולים - 8:58.81 דקות שיא עולם (2008) ריצת 5000 מטר - 14:33.13 דקות (2008) מדיה וקבצים בנושא גולנארה סאמיטובה בוויקישיתוף גולנארה סאמיטובה, באתר olympedia.org גולנארה סאמיטובה, באתר התאחדות האתלטיקה הבין-לאומית גולנארה סאמיטובה, באתר ליגת היהלום גולנארה סאמיטובה, באתר Track and Field (נשים)
R

המונח "אר" מפנה לכאן. אם הכוונה למשמעות אחרת, ראו אר (פירושונים). האות R (אר) היא האות השמונה עשרה באלפבית הלטיני. מקורה של האות R באות היוונית רו שהתפתחה מהאות הכנענית "ר". האות מייצגת את הצליל "ר". באלפבית פונטי מיוצגת האות על ידי המילה רומיאו (Romeo) בקוד מורס מיוצגת האות על ידי נקודה קו נקודה: · - · בקוד ASCII מיוצגת האות על ידי 83 (R) ו-114 (r). בכתב ברייל: בביוכימיה, R מסמלת ארגינין. בלוחות שנה, R מייצגת לעיתים את יום חמישי (באנגלית: Thursday במקום האות T המסמלת את יום שלישי (באנגלית: Tuesday). בכימיה: R מסמל את קבוע הגזים בכימיה אורגנית, R (מגרמנית Rest) מייצג שרשרת פחמימן. בשחמט, R מסמל צריח (Rook). במסחר, R מוקף בעיגול – ®, מסמן סימן רשום בגאומטריה, r מסמן רדיוס של מעגל. בהינתן מצולע, האות r מסמנת את רדיוס המעגל החסום ו-R את רדיוס המעגל החוסם. במשפטים, R. או R מהווים קיצור של התואר Rex (מלך) או Regina (מלכה) ומשמשים לייצג את צד הכתר בהליכים משפטיים. במתמטיקה: הסימן ℛ מייצג אינטגרל רימן. הסימן ℜ מייצג את החלק הממשי של מספר מורכב. R {\displaystyle \mathbb {R} } או ℝ מייצג את שדה המספרים הממשיים. r מייצג את המילה יחס (ratio). בניווט, R (קיצור של המילה האנגלית right) מסמל את כיוון ימין. בפיזיקה, R מסמל את היחידה רנטגן. R מסמל התנגדות חשמלית. r ^ {\displaystyle {\hat {r}}} הוא וקטור יחידה רדיאלי במערכת צירים קוטבית, ו- r → {\displaystyle {\vec {r}}} הוא וקטור מיקום בשלושה ממדים. בכלכלה, האות r מסמלת את שער הריבית. במחשבים, R היא שפת תכנות עם פונקציות מובנות לסטטיסטיקה (ראו גם S) באפידמיולוגיה R מסמל את מספר ההתרבות הבסיסי. מדיה וקבצים בנושא R בוויקישיתוף
עאדל סלימי

עאדל סלימי (בערבית: عادل السليمي; נולד ב-16 בנובמבר 1972 בתוניס שבתוניסיה) הוא כדורגלן עבר תוניסאי ששיחק בקלאב אפריקן, נאנט, ריאל חאן, פרייבורג ונבחרת תוניסיה בעמדת החלוץ. כינויו של סלימי היה הריאה, בזכות כושרו וסיבולתו הגופנית המרשימים. סלימי גדל במועדון הכדורגל התוניסאי קלאב אפריקן, ובשנת 1990 החל לשחק בקבוצה הבוגרת של המועדון. סלימי שיחק בקבוצת הבוגרים במשך שש עונות, והציג יכולת טובה מאוד. בתקופה זו זכה סלימי בשתי אליפויות תוניסיה ובגביע תוניסאי אחד. סלימי זכה עם קלאב אפריקן גם בתארים בינלאומיים, כמו גביע אפריקה לאלופות בשנת 1991 וגביע המחזיקות הערבי בשנת 1995. בשנת 1996 עזב סלימי את קלאב אפריקן, לאחר שהבקיע 61 שערי ליגה ב-144 הופעות והיה הכוכב הגדול של הקבוצה, וחתם בנאנט מליגת העל הצרפתית, שהייתה באותם ימים בצמרת הכדורגל הצרפתי. סלימי שיחק במועדון במשך שתי עונות, אך לא התאקלם והבקיע שני שערי ליגה בלבד ב-40 הופעות. בפגרת החורף של עונת 1997/98 עזב סלימי את נאנט וחתם בריאל חאאן מליגת המשנה הספרדית בכדורגל, שם שיחק עונה וחצי והבקיע 32 שערים. יכולתו המרשימה של סלימי הביאה להחתמתו בפרייבורג, ששיחקה אז בליגת הבונדסליגה, שם שיתף פעולה עם חבריו מנבחרת תוניסיה, זובייר בייה ואל-מהדי בן סלימאן. עונתו הראשונה של סלימי בקבוצה לא הייתה מרשימה על אף שפתח כמעט בכל המשחקים, אך בהמשך החל סלימי להבקיע במספרים דו ספרתיים והפך לאחד מהברגים החשובים ביותר בפרייבורג. בעונת 2000/01 הגיע סלימי להישג השיא שלו עם פרייבורג כאשר סיים עם הקבוצה במקום השישי בבונדסליגה, אך בעונת 2001/02 נשרו סלימי ופרייבורג אל הבונדסליגה השנייה. סלימי החל את עונת 2002/03 בפרייבורג, אך לקראת סיום חלון ההעברות של הקיץ, עזב את הקבוצה לאחר שהבקיע 27 שערים ב-108 הופעות, וחתם במועדון נעוריו, קלאב אפריקן. סלימי שיחק במועדון שתי עונות, בהן הבקיע 29 שערים ב-51 הופעות, אך לא הוסיף לאמתחתו תארים נוספים. בתום עונת 2003/04 פרש ממשחק פעיל. סלימי החל לשחק בנבחרת תוניסיה בשנת 1992. בשנת 1994 השתתף עם תוניסיה בגביע אפריקה לאומות 1994, ממנו הודחה תוניסיה בשלב הבתים. בשנת 1996 השתתף עם תוניסיה בגביע אפריקה לאומות 1996, בו הגיעה תוניסיה עד הגמר, כאשר סלימי הבקיע צמד בניצחון 2–4 בחצי הגמר מול נבחרת זמביה. בגמר האליפות, ניצחה נבחרת דרום אפריקה את תוניסיה בתוצאה 0–2. באותה שנה, השתתף סלימי עם נבחרת תוניסיה באולימפיאדת אטלנטה (1996), ממנה הודחה תוניסיה בשלב הבתים, כך היה גם במונדיאל 1998 בו השתתף סלימי עם תוניסיה, והיה המונדיאל הראשון אחרי 20 שנה בו השתתפה תוניסיה, והראשון מבין שלושה ברצף. בשנת 2000 השתתף סלימי עם תוניסיה בגביע אפריקה לאומות 2000, אותו סיימה תוניסיה במקום הרביעי. סלימי הבקיע בטורניר זה שער אחד. בשנת 2002 השתתף סלימי עם תוניסיה במונדיאל 2002, ממנו הודחה תוניסיה בשלב הבתים. לאחר טורניר זה, בו שימש קפטן הנבחרת, פרש סלימי מהנבחרת הלאומית, לאחר שהבקיע 20 שערים ב-71 הופעות לאורך עשר שנים. עאדל סלימי, באתר Transfermarkt עאדל סלימי, באתר WorldFootball.net עאדל סלימי, באתר National Football Teams עאדל סלימי, באתר FootballDatabase.eu פרופיל המאמן, באתר Transfermarkt
כורש ברנור

כורש ברנור (נולד ב-1965) הוא קצין משטרה בדרגת תת-ניצב שמכהן כמפקד המכללה הלאומית לשוטרים. ברנור נולד באיראן. הוא למד בפנימייה הצבאית לפיקוד בתל אביב. בשנת 1983 התגייס לצה"ל, שירת בגדוד 890 של חטיבת הצנחנים ונטל חלק בלחימה בלבנון. לאחר קורס קצינים שירת כמפקד מחלקה וכמפקד פלוגת מסלול בגדוד. ברנור התגייס למשטרת ישראל ב-1996. שירת כקצין חקירות במרחב שרון ולאחר מכן עבר ליחידה הארצית לחקירת פשיעה חמורה ובינלאומית (יאחב"ל) ושימש בה ראש מפלג פשיעה מאורגנת. בין הפרשות בהן עסק ביאחב"ל היו המעילה בבנק למסחר, חקירת חשדות לשחיתות של אריאל שרון וולדימיר גוסינסקי וכן שימש ראש צוות החקירה המיוחד של יצחק אברג'יל ושל אסי אבוטבול שהביא להרשעתו כראש ארגון פשע. בהמשך שימש קצין אגף החקירות והמודיעין במרחב השרון וב-2011 מונה לראש מחלקת התיאום המבצעי באגף החקירות והמודיעין. שימש ממלא מקום מפקד זרוע חקירות ביאחב"ל ובאפריל 2016 קודם לדרגת תת-ניצב ומונה לראש היחידה הארצית לחקירות הונאה, תפקיד במסגרתו הוביל את החקירות נגד ראש הממשלה בנימין נתניהו. שירת בתפקיד עד דצמבר 2018. במרץ 2019 מונה למפקד המכללה הלאומית לשוטרים. בשנת 2024 היה החוקר ברנור אחד מהעדים במשפט נתניהו. בספטמבר 2024 פורסם כי ברנור הודיע למפכ"ל המשטרה דני לוי על רצונו לפרוש מהמשטרה. ברנור בעל תואר ראשון ושני בקרימינולוגיה והוא בוגר המכללה לביטחון לאומי. נשוי ואב לשניים. מדיה וקבצים בנושא כורש ברנור בוויקישיתוף יוסי אלי‏, בלי מאה ימי חסד: החוקר הצנוע שיהפוך לאימת החשודים בפרשות הענק, באתר וואלה, 5 באפריל 2016 אמיר אורן‏, ההופעה התקשורתית הנדירה של כורש ברנור חוקר ראש הממשלה, באתר וואלה, 2 בנובמבר 2017 עודד שלום, מאיר תורג'מן, חרדת כורש, באתר "ידיעות אחרונות", 15 בפברואר 2018 החדשות 12, ‏הכירו: זה האיש שניהל את חקירת רה"מ נתניהו, באתר ‏מאקו‏, 9 ביולי 2019 כורש ברנור, באתר "בהשקט ובבטחה". אבי אשכנזי‏, "האיום האיראני החדש של נתניהו": זה האיש שחוקר את ראש הממשלה, באתר וואלה, 3 בינואר 2017. עודד בן עמי, ‏אסי אבוטבול נשלח ל-13 שנות מאסר, באתר ‏מאקו‏, 22 ביוני 2009 משה נוסבאום, ‏פרסום ראשון: החוקר של רה"מ לא משובץ לתפקיד חדש, הערכה - ישקול לפרוש, באתר ‏מאקו‏, 5 בפברואר 2021 גלעד מורג, החוקר הבכיר בתיקי נתניהו: בין עדותו הראשונה לשנייה של מילצ'ן "השתנתה המנגינה", באתר ynet, 8 באפריל 2024 משה שטיינמץ, תנ"צ כורש ברנור שחקר את נתניהו - ביקש לפרוש מהמשטרה, באתר כאן – תאגיד השידור הישראלי, 13 בספטמבר 2024
אבי אדרי

אברהם (אבי) אדרי (נולד ב-1967) הוא קצין משטרה בדימוס בדרגת ניצב. כיהן כראש אגף התנועה. אדרי שירת בצה"ל כלוחם בחטיבת גולני. התגייס למשטרת ישראל ב-1990, שירת בתחנת זבולון, שימש מפקד תחנת זכרון יעקב ומפקד תחנת עכו. ב-2010 מונה למפקד קורס קצינים במרכז ללימודי משטרה. באוקטובר 2012 מונה למפקד תחנת חיפה. באפריל 2016 מונה למזכיר הביטחוני של השר לביטחון הפנים וקודם לדרגת תת-ניצב. בספטמבר 2018 קודם לדרגת ניצב. במרץ 2019 מונה לראש אגף התנועה. במאי 2020 סיים את תפקידו ופרש משורות המשטרה. אדרי בעל תואר ראשון במדע המדינה ותואר שני בלימודי ביטחון לאומי באוניברסיטת חיפה. מפקד חדש לתחנת משטרת חיפה, אתר משטרת ישראל, 14 באוקטובר 2012 אלי סניור, ראש אגף התנועה במשטרה, ניצב אבי אדרי, פורש במפתיע, באתר ynet, 19 בינואר 2020 ישי פורת, שתי ניצבות חדשות, חילופי מפקדים בירושלים ובדרום: סבב מינויים בצמרת המשטרה, באתר ynet, 15 בינואר 2019 אלי שלזינגר, המפקד: אוביל שוטרים בדרכו של משה רבינו, באתר בחדרי חרדים, 12 במרץ 2019
תעלומת תכשיטי הזמרת

תעלומת תכשיטי הזמרת (בצרפתית: Les Bijoux de la Castafiore) הוא הספר ה-21 בסדרת הקומיקס הרפתקאותיו של טינטין מאת הרז'ה. רצועות הקומיקס של הספר הוצגו לראשונה בשנת 1963 בצבע. הספר תורגם לעברית בשנת 2010 על ידי אורי פינק והוצאת הספרים מ. מזרחי. הספר נפתח בסצנה בה טינטין, האדוק ושלגי המטיילים מחוץ לאחוזה פוגשים קבוצת צוענים שחונה במזבלה. האדוק מציע להם לחנות באחוזתו, מרלינספייק, והם מקבלים את ההזמנה. באחוזה נשברת אחת המדרגות. זמרת האופרה ביאנקה קסטאפיורה מזמינה את עצמה להתארח באחוזת מרלינספייק. הקפטן, שלא מעוניין בחברתה, מתכנן לטוס לאיטליה וכך להתחמק מהביקור, אך הוא נופל במדרגות ונוקע את רגלו. קסטאפיורה מגיעה עם העוזרת האישית שלה, אירמה, ועם המלווה שלה, איגור ואגנר. היא נותנת לקפטן במתנה תוכי בשם יאגו. כתוצאה מאי-הבנה, מתפרסמת בעיתונות ידיעה שהאדוק וקסטאפיורה עומדים להתחתן. למחרת מגיעים לאחוזה אנשי הטלוויזיה כדי לראיין את קסטאפיורה. לפתע כבו האורות, וטינטין רואה את אחד הצלמים נמלט מהבניין לכיוון מכונית שחנתה בסמוך. כשחזרו האורות, נסטור מספר שהנתיכים הותכו ולכן הפסיק זרם החשמל. אבל מתברר שהתכשיטים של קסטאפיורה, נעלמו מבלי להשאיר עקבות. האדוק מטלפן למשטרה, המודיעה לו כי זוג הבלשים תומסון ותומפסון יצאו לכיוון מרלינספייק. כשהבלשים מגיעים הם חוקרים את קסטאפיורה, וזו נזכרת לפתע שירדה לריאיון עם התכשיטים, מחפשת ומוצאת את התכשיטים שלה. למחרת בבוקר מתברר שהצלם שברח היה צלם פפראצי, שביקש לצלם את קסטאפיורה בניגוד לרצונה. עוברים הימים, ובאחד הבקרים שומעים האדוק וטינטין את קסטאפיורה צועקת שהאזמרגד, התכשיט היקר ביותר שלה, נגנב. הבלשים תומסון ותומפסון מגיעים וחוקרים את כל מי ששהה בבית, ושומעים שיש מחנה צוענים בסביבה. הם חושדים אוטומטית בצוענים כגנבים, וטינטין מוכיח אותם על כך שהם חושדים בצוענים רק משום היותם צוענים ולא על פי ראיות נסיבתיות. לאחר זמן קסטאפיורה עוזבת את מרלינספייק, ובאותו היום מוריד הרופא את הגבס מעל רגלו של האדוק. בעיתון מתפרסמת כתבה על הופעתה של קסטאפיורה באופרה בשם "La gazza ladra" (לה גאצה לאדרה, העורבני הגנב). טינטין מבין שעורבני גנב את האיזמרגד. הוא מחפש ביער קן של עורבני ומוצא בתוכו את האיזמרגד. העלילה מסתיימת בכך שהתומפסונים הולכים למסור לקסטאפיורה את האזמרגד, וטינטין אומר שמה שהכי חשוב לו זה שטיהרו את שמם של הצוענים. כשהתחלתי את הספר הזה, המטרה שלי היתה לספר סיפור שלא קרה בו כלום. בלי שום דבר אקזוטי. רציתי פשוט לראות אם אצליח להשאיר את הקורא במתח עד הסוף... — הרז'ה בראיון לנומה סאדול לאחר שסיים לצייר את טינטין בטיבט, ספר שעסק במסע ארוך והרפתקני, החליט הרז'ה ליצור קומיקס שעלילתו תתרחש במלואה באחוזת מרלינספייק. זהו הספר היחיד מלבד תעלומת ה"חד-קרן" שעלילתו התרחשה רק בבלגיה. בעמוד 43 מוצג טינטין קורא את הספר אי המטמון מאת רוברט לואיס סטיבנסון, שהיה אחד הספרים האהובים על הרז'ה. הרז'ה הציג את הצוענים שבספר עוסקים בגילוי עתידות ובקליעת סלים לאחר שקרא על כך במילון האנגלי של אוקספורד. כמחווה לאוגוסט פיקאר, ששימש כמודל לדמותו של פרופסור קלקולוס, הזכיר הרז'ה שקלקולוס התפרסם בכך שטס בכדור פורח. בספר מוזכר "המהראג'ה של גופאל" - דמות שלא מופיעה בספרי טינטין, אלא בסדרה אחרת של הרז'ה, The Adventures of Jo, Zette, and Jocko. הזכרת שמו של המהראג'ה בספר מהווה קרוסאובר בין הסדרות. רעיון הנישואים המדומים בין קפטן האדוק לסניורה קסטאפיורה התבסס על הצעה של קורא, שהציע שהשניים יתחתנו. אתר האינטרנט הרשמי של תעלומת תכשיטי הזמרת
דמויי בונה

דמויי בונה (Castorimorpha) היא תת-סדרה בסדרת המכרסמים ובה ישנם 3 משפחות קיימות, הכוללים את מיני הבונים, ירבועניים ואת חולדי השק המכונים גופרים. כל המשפחות הללו חיות באמריקה הצפונית, למעט הבונה אירופי המצוי גם ביבשת אירופה. על-משפחת Castoroidea משפחה Eutypomyidae - נכחדה משפחה בוניים (Castoridae) משפחה Rhizospalacidae - נכחדה אינפרא סדרה Geomorpha סוג ללא מקור Griphomys סוג Meliakrouniomys על-משפחת Eomyoidea - נכחדה משפחת Eomyidae על-משפחת גיאומיים (Geomyoidea) סוג Floresomys - נכחד סוג Texomys - נכחד סוג Jimomys - נכחד סוג Heliscomys - נכחד סוג Diplolophus - נכחד סוג Schizodontomys - נכחד משפחת Florentiamyidae - נכחדה משפחת Entoptychidae - נכחדה משפחת חולדי השק (Geomyidae) משפחת ירבועניים (Heteromyidae) דמויי בונה, באתר ITIS (באנגלית) דמויי בונה, באתר NCBI (באנגלית) דמויי בונה, באתר Animal Diversity Web (באנגלית) דמויי בונה, באתר האנציקלופדיה של החיים (באנגלית)
קיו

האם התכוונתם ל... קיו (אות) – האות קיו - Q קיו (שפת תכנות) – שפת תכנות Q (ג'יימס בונד) – דמות מתוך סרטי ג'יימס בונד קיו (מסע בין כוכבים) – דמות מתוך מסע בין כוכבים רצף הקיו – גזע חייזרים מתוך מסע בין כוכבים קיו (לונדון) – שכונה ברובע ריצ'מונד שעל התמזה בלונדון, הממלכה המאוחדת קיו (מגזין) – היה מגזין תרבות אמריקאי ℚ – הסימון של שדה המספרים הרציונליים
דמויי אנומלור

דמויי אנומלור (שם מדעי: Anomaluromorpha) היא אחת מחמש התת-סדרות שבסדרת המכרסמים. בתת-הסדרה שתי משפחות קיימות החיות רק באפריקה הטרופית. משפחה אחת היא האנומלוריים, המזכירים סנאים בעלי קרומי תעופה והם יודעים לדאות ביערות הגשם של אפריקה. המשפחה השנייה היא הפדטיים או הספרינבוקים של אפריקה הדרומית והם יודעים לקפץ על 2 רגליים במהירות כדי לברוח מאויביהם. תת-סדרת דמויי אנומלור (Anomaluromorpha) סוג ללא מקור Diatomys משפחת Parapedetidae - נכחדה משפחת Zegdoumyidae - נכחדה משפחת פדטיים (Pedetidae) סוג פדט (Pedetes) - ובו 2 מינים: פדט דרום אפריקני ופדט מזרח אפריקני וכן מין נוסף שנכחד. משפחת אנומלוריים (Anomaluridae) סוג אנומלור (Anomalurus) מין אנומלור ביקרופט (Anomalurus beecrofti) מין Anomalurus derbianus מין Anomalurus pelii מין אנומלור שחור (Anomalurus pusillus) סוג Idiurus מין Idiurus macrotis מין Idiurus zenkeri מין יחיד Zenkerella insignis Kabirmys - נכחד דמויי אנומלור, באתר ITIS (באנגלית) דמויי אנומלור, באתר NCBI (באנגלית) דמויי אנומלור, באתר Animal Diversity Web (באנגלית) דמויי אנומלור, באתר האנציקלופדיה של החיים (באנגלית) ]
דמויי עכבר

דמויי עכבר או עַכְבָּרִים (שם מדעי: Myomorpha) הם תת-הסדרה הגדולה בסדרת המכרסמים המכילה 1,137 מינים שונים. בקבוצה זו מינים רבים ושונים: עכברים וחולדות, נברנים, חולדים וירבועים. המשותף להם הוא גופם הקטן, שיניהם המופנות קדימה ומנהגם לאכול מזון הן מהחי והן מהצומח, בדרך כלל מזרעים שונים. הם נפוצים ברחבי כל העולם והיונקים השכיחים בעולם כולו וגם בעלי כמות המינים הרבים ביותר. על-משפחת Dipodoidea משפחה ירבועיים (Dipodidae) על-משפחת עכברים (Muroidea) משפחת עכבריים (Muridae) - המשפחה הגדולה ביותר במחלקת היונקים משפחת אוגריים (Cricetidae) משפחת נסומיים (Nesomyidae) משפחת עכברים אוגריים (Calomyscidae) משפחת חולדיים (Spalacidae) משפחת נמנמנים אוריינטלים (Platacanthomyidae) בעבר נמנו גם המשפחות ירבועניים, חולדי השק ונמנמניים בתת-סדרה זו. מדיה וקבצים בנושא דמויי עכבר בוויקישיתוף דמויי עכבר, באתר ITIS (באנגלית) דמויי עכבר, באתר NCBI (באנגלית) דמויי עכבר, באתר Animal Diversity Web (באנגלית) דמויי עכבר, באתר האנציקלופדיה של החיים (באנגלית) מילון בעלי חיים: נכר (תשל"ב), 1972, באתר האקדמיה ללשון העברית
צמח בן פלטוי

רב צמח בן פלטוי גאון היה גאון ישיבת פומבדיתא לקראת סוף תקופת הגאונים, במשך תשע עשרה שנה, בשנים ד'תרל"ב-ד'תר"ן (872–890). היה אחד הגאונים הבולטים בהיקף תשובותיו ותפוצתן, והעלה את קרנה של ישיבת פומבדיתא, כהמשך למפעלו של אביו, רב פלטוי גאון. נכדו מספר שיהודי ספרד הרחוקה שלחו אליו שאלות רבות, "שלא יטענוהו כמה חמורים מרובו". מקובל לייחס לו את תשובות "רב צמח", שאין להן סימן מזהה נוסף, על אף שהיו גאונים נוספים בשם "רב צמח". ערך מעין מילון להסברת מילים קשות בתלמוד על פי סדר הא-ב, בשם 'ערוך'. הספר לא נשתמר בידינו, אך כמה עשרות ציטוטים ממנו מופיעים בספר היוחסין לרבי אברהם זכות. ככל הנראה הערוך המפורסם לרבי נתן בן יחיאל מרומי, המאוחר לו בכמאתיים שנה, לא שאב ממנו ישירות, אך התוודע בעקיפין לכמה מפירושיו. ולפי שי״ר לא ידע כלל מזה.. יש שייחסו לו בטעות את ההתכתבות אודות אלדד הדני, אך זו שייכת לגאון סורא בן זמנו, רב צמח בן חיים, ממתא מחסיא. כמה מפסקיו הוכנסו לספר הלכות גדולות לאחר פטירת מחברו, רבי שמעון קיירא (מהדורת 'הלכות גדולות של אספמיא'), וכך הגיעו לידי הרי"ף וחכמים נוספים. הבהרה: המידע בוויקיפדיה נועד להעשרה בלבד ואין לראות בו פסיקה הלכתית. מותר ואף מצווה על יהודי להעיד בבית המשפט נכרי כנגד יהודי שגזל גוי, אם בית המשפט ידוע כעושה משפט צדק (תשובות הגאונים, שערי צדק, חלק ד, שער ז, סימן ד). כאשר חל פיחות בערך המטבע, על הלווה לשלם את חובו בצמוד לערכו המקורי (ראבי"ה, סימן אלף ולח). אמנם הקנסות שנקבעו בתורה אינם נוהגים בימינו, אבל כדי שלא יהיה חוטא נשכר נהגו לנדות את העבריין עד שיפייס את הניזק או יפצה אותו בכסף (ארבעה טורים, אבן העזר, סימן קע"ז). מותר לגרום הקאה להקלת סבל בשבת. מותר לצום בראש השנה ואף בשבת תשובה. בקריאת מגילה בפורים המגילה גלולה כמו ספר תורה. תרומה אינה נוהגת בחו"ל כלל, והאמוראים שנהגו להפריש אותה בבבל עשו זאת כחומרא. גשם היורד בשבת אינו מוקצה, ומותר בשתייה, גם אם אתמול לא נראו עננים. כאשר יש משנה סתמית ולצדה דעה חולקת של רבי יהודה, וידוע ממקור אחר שהדעה הסתמית היא שיטת רבי מאיר, הלכה כרבי יהודה, על פי הכלל "רבי מאיר ורבי יהודה - הלכה כרבי יהודה", ולא "הלכה כסתם משנה" (מובא ברי"ף בשבת מח ע"א, וחלק עליו). בתו נישאה לרב יהודה בר מר שמואל, גאון פומבדיתא. נכדו היה רב חנניה בר רב יהודה גאון, אביו של רב שרירא גאון. נכדו היה רבי חזקיה בן שמואל. ריכוז פסקי רצ"ג במפתח לתשובות הגאונים עמ' 142–151. צמח בן פלטוי גאון, דף שער בספרייה הלאומית כך באגרת רש"ג: א'קפ"ג-א'ר"א לשטרות. בשלשלת הקבלה (מרבי גדליה אבן יחיא) נאמר שכיהן כראש הישיבה משנת ד'תרכ"א (אז נפטר קודמו, רב מתתיה) עד פטירתו בשנת ד'תרל"ג (=873/872). שלמה יהודה רפפורט, יריעות שלמה, ורשה, תרס"ד, באתר היברובוקס עמ' 56. חיים טויבש, 'ספר הערוך של רבי נתן מרומי והערוך הקדמון של רב צמח בר פלטוי גאון', בתוך 'ספר זיכרון לשלמה סאלי מאיר', עמ' 126-141. יעבץ, תולדות ישראל, ח"י עמ' 231
אובה הון

אובה הון (בגרמנית: Uwe Hohn; נולד ב-16 ביולי 1962) הוא אתלט מזרח גרמני בעבר. הוא אלוף אירופה (אתונה 1982) ושיאן עולם (כידון ישן) בהטלת כידון. הוא האתלט היחידי בעולם שהצליח להטיל כידון למרחק של יותר מ-100 מטרים, בכידון הישן, שיא העולם שקבע עומד על 104.80 מטר. הון נולד בניאורופין, ברנדנבורג. באליפות אירופה שנערכה באתונה, יוון בשנת 1982 זכה הון במדליית זהב בהטלת כידון בתוצאה של 91.34 מטר. בתחרות שנערכה בברלין באצטדיון על שם פרידריך לודוויג יאן ב-20 ביולי 1984, קבע הון בהטלת כידון שיא עולם של 104.80 מטר, שיפור לשיא בן השנה של טום פטרנוף מארצות הברית (99.72 מטר). שבועיים לאחר מכן, נמנע מהון להשתתף באולימפיאדת לוס אנג'לס (1984) ולנסות לזכות במדליית הזהב, בשל החרם שהוטל על משחקים אלו על ידי מדינות הגוש הקומוניסטי. בתחרות גביע התאחדות האתלטיקה הבינלאומית שנערכה בקנברה, אוסטרליה בשנת 1985 הטיל הון את הכידון למרחק של 96.96 מטר, תוצאת השנה בעולם. בניגוד לאמונה הרווחת, זריקתו של הון לא הייתה הסיבה בגינה הוחלט לשנות את עיצוב הכידון לתחרויות הטלת כידון החל משנת 1986. השינוי הוצע עוד קודם לזריקתו של הון, לא רק על מנת לקצר את טווח זריקת הכידון, אלא גם כדי למנוע מהכידון ליפול על הארץ ולייצר מדידה לא נכונה. בקצהו של הכידון החדש קיים חוד מתכת הגורם לכידון להינעץ בקרקע בסיום הטלתו, וזוהי הנקודה המדויקת בה נמדד מרחק הכידון מנקודת הזריקה. לפיכך, תוצאות השיא של תחרויות הטלת כידון "אופסו" משנת 1986, ושיאו של הון נחשב ל"שיא עולם נצחי". קריירת הספורט של הון הלכה ודעכה עקב ניתוח שעבר בשנת 1986. מאז החל לעסוק כמאמן ספורט במקום כאתלט מתחרה. הוא נשוי משנת 1983 ויש לו שני ילדים. התפתחות שיא העולם בהטלת כידון לגברים (ויקיפדיה באנגלית) מדיה וקבצים בנושא אובה הון בוויקישיתוף אתר האינטרנט הרשמי של אובה הון (בגרמנית) אובה הון, באתר התאחדות האתלטיקה הבין-לאומית אובה הון, באתר Track and Field (גברים) מדוע שונו החוקים במשחקי הטלת הכידון? (באנגלית) האתלטים הטובים ביותר בשנים 1980-2005 (באנגלית)